སྤྱིར་བོད་པ་ཚོས་རྒྱལ་ཁབ་སོ་སོའི་ནང་དུ་རང་གི་རྒྱལ་ཁབ་ཀྱི་མཚན་གནས་འཁྱེར་ཏེ་རྒྱལ་སྤྱིའི་ཨོ་ལིག་ཕིཀ་དང་ལུས་རྩལ་འགྲན་སྡུར་སྣ་མང་ལ་མཉམ་ཞུགས་བྱ་ཐུབ་རྒྱུ་ཁག་པོ་ཡིན་རུང་།བོད་པའི་ངོ་གདོང་དང་བོད་པའི་མཚན་གནས་འཁྱེར་ནས་རྒྱལ་ཁབ་གཞན་གྱི་རུ་ཁག་ཁོངས་སུ་རྩེད་འགྲན་ལ་མཉམ་ཞུགས་པ་སྐད་གྲགས་ཅན་མི་ཉུང་བ་ཞིག་འབྱུང་གི་ཡོད་པ་སྟེ།དཔེར་ན་འདུར་རྒྱུགས་འགྲན་སྡུར་པ་བོད་པའི་བུ་མོ་ཆོས་དབྱིངས་སྐྱིད་ཀྱིས་རྒྱ་ནག་གི་རུ་ཁག་ཁོངས་སུ་ལོན་ཌོན་ཨི་ལིམ་ཕིཀ་རྩེད་འགྲན་གྱི་འདུར་རྒྱུགས་འགྲན་སྡུར་སྐབས་སུ་ཨང་གསུམ་པ་ཟངས་ཀྱི་རྟགས་མ་བླངས་ཏེ་བོད་མི་རིགས་དང་རྒྱལ་སྤྱིའི་ཨོ་ལིག་ཕིཀ་རྩེད་འགྲན་བར་དུ་འབྲེལ་ལམ་གྱི་ལེའུ་གསར་བ་ཞིག་གི་སྒོ་མོ་ཕྱེས།